Dünya Azərbaycanlılarının Həmrəylik Günü Aktauda qeyd edilib - AZƏRTAC – Azərbaycan Dövlət İnformasiya Agentliyi
30.12.2016 [18:20]
Aktau, 30 dekabr, AZƏRTAC
Azərbaycanın Qazaxıstanın Aktau şəhərindəki baş konsulluğu Dünya Azərbaycanlılarının Həmrəylik Günü ilə əlaqədar tədbir keçirib.
Tədbirdə Aktau şəhərinin ali təhsil müəssisələrində təhsil alan azərbaycanlı tələbələr, şəhərin 6 saylı məktəbində fəaliyyət göstərən Azərbaycan dilini, ədəbiyyatını və tarixini tədris edən Bazar günü məktəbinin şagirdləri, Manqistau vilayətində fəaliyyət göstərən azərbaycanlıların “Dostluq” milli-mədəni cəmiyyətinin rəhbərliyi iştirak edib.
Daha sonra azərbaycanlıların “Dostluq” milli-mədəni cəmiyyətinin ağsaqqallar şurasının sədri professor Yusif Quliyev və Ş.Yesenov adına Kaspiy Dövlət Texnologiya və Mühəndislik Universitetində fəaliyyət göstərən Azərbaycan Respublikasının Tarixi və Mədəniyyətinin Tədqiqatı Mərkəzinin sədri Zakir Əkbərov çıxış edərək Dünya Azərbaycanlılarının Həmrəylik Gününün əhəmiyyətindən, müasir dövrdə Ermənistanın Azərbaycana qarşı davam edən təcavüzü şəraitində azərbaycanlıların daha sıx birləşməsinin vacibliyindən danışıb.
Çıxışlardan sonra azərbaycanlı tələbələr və Bazar günü məktəbinin şagirdləri tərəfindən Azərbaycana həsr olunmuş şeirlər səslənib, rəqslər ifa olunub, Şaxta baba və Qar qızın iştirakı ilə yeni il şənliyi keçirilib.
AZERTAG.AZ :Dünya Azərbaycanlılarının Həmrəylik Günü Aktauda qeyd edilib
30.12.2016 [17:32]
Kəlbəcər rayonundan olan bir qrup aztəminatlı ailəyə bayram hədiyyələri təqdim edilib
28.12.2016 [21:20]
Özbəkistanlı uşaqlar Dünya Azərbaycanlılarının Həmrəylik Günü haqqında məlumatlandırılıb
24.12.2016 [19:41]
Volqoqradda Dünya Azərbaycanlılarının Həmrəylik Günü qeyd edilib
24.12.2016 [04:07]
Dünya Azərbaycanlılarının Həmrəylik Günü Vyanada qeyd olunub